Diari Oficial de la Generalitat Valenciana


Sumari del DOGV 9139, del 30-07-2021 (2021/7562)

RESOLUCIÓ de 7 de juliol de 2021, de la Conselleria d'Educació, Cultura i Esport, per la qual s'atribueix la denominació específica de «Josep de Ribera» a l'Institut d'Educació Secundària José de Ribera, de Xàtiva.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9139

Data del DOGV
:   30-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7562


Data del document
:   07-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 de juliol de 2021, de la Conselleria d'Educació, Cultura i Esport, per la qual s'atribueix la denominació específica de «Josep de Ribera» a l'Institut d'Educació Secundària José de Ribera, de Xàtiva. [2021/7562]  
El Consell Escolar de l'Institut d'Educació Secundària José de Ribera, de Xàtiva, en la sessió celebrada el 15 d'octubre de 2019, va aprovar per unanimitat sol·licitar el canvi de la denominació específica de l'Institut d'Educació Secundària José de Ribera, a fi que passe a denominar-se Institut d'Educació Secundària Josep de Ribera.  
Aquesta proposta fou aprovada pel Consell Escolar Municipal de Xàtiva en la sessió celebrada el dia 25 de febrer de 2021. També va ser aprovada, per unanimitat, en sessió celebrada el 6 d'abril de 2021, per la Junta de Govern Local, amb els informes favorables del Departament de Promoció Lingüística i del Departament d'Arxiu de l'Ajuntament de Xàtiva.  
La proposta disposa de l'informe favorable de la Inspecció d'Educació de la Direcció Territorial d'Educació, Cultura i Esport de València, amb data 14 de maig de 2021.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
D'acord amb l'article 5.6 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional (DOGV 8693, 09.12.2019), la denominació específica del centre docent públic podrà modificar-se a proposta del consell escolar del centre, amb l'informe del consell escolar municipal, o, en defecte d'aquest, de l'ajuntament on estiga radicat. La proposta de canvi ha d'incloure la nova denominació i un informe en què es justifique la conveniència del canvi. La conselleria competent en matèria d'educació podrà no tindre en consideració la proposta anterior quan hi haja raons legals, d'interés general o circumstàncies justificatives que ho requereixen.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Atribuir la denominació específica de «Josep de Ribera» a l'Institut d'Educació Secundària fins ara anomenat José de Ribera, de Xàtiva, amb codi de centre número 72216665.  
  
Segon  
Inscriure aquesta resolució en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir de l'endemà de la publicació en el Diari Oficial de la Generalitat Valenciana.  
  
Quart  
Contra la present resolució que posa fi a la via administrativa podrà interposar-se, postestativament, un recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa  
  
València, 7 de juliol de 2021.- El conseller d'Educació, Cultura i Esport, p. d. (Resolució de 26 d'octubre de 2016; DOGV 28.10.2016), el secretari autonòmic d'Educació i Formació Professional: Miguel Soler Gracia.